
Növényi hormonok felhasználása növénybetegségek kialakulásának megelőzésére, növénybetegségek által okozott károk mérséklésére

A növényi hormonok a növények által termelt, általában kis molekulatömegű vegyületek, melyek alacsony
koncentrációban (10 -9 -10 -6 mol/liter) vannak jelen és elsődleges szerepük a jelátvitel. A környezet hatásait
közvetítve válaszreakciókat indítanak be, így teszik lehetővé a növények alkalmazkodását. A
növénybetegségeket biotikus stresszfaktornak tekintjük. Megjelenésük szintén környezeti jelnek tekinthető, így
egy kórokozó támadására adott válaszreakciót – a növények védelmi mechanizmusát – szintén a növényi
hormonok, mint elsődleges hírvivők közvetítik.
Elgondolásom szerint a növénybetegségek megjelenése hajlamosító körülmények esetén a növényi hormonok
preventív alkalmazása segíthet leküzdeni a megjelenő kórokozót, hasonlóan a védőoltások működéséhez.
Ezen felvetés bizonyítására különböző növénybetegségekkel (kukorica golyvásüszög, kalászosok fuzáriumos
megbetegedésének kórokozója) inokuláltam tesztnövényeket, kukorica és termesztett búza hibrideket, fajtákat.
Az inokulálást megelőzően a növényeket olyan növényi hormonokkal kezeltem, melyek stressz közvetítésében
játszanak fontos szerepet (abszcizinsav, szalicilsav, etilén). Tapasztalataim szerint a hormon előkezelések az
esetek nagy részében képesek voltak csökkenteni a kialakuló betegségek mértékét, a tünetek erősségét, és a
növények károsodását.
Szintén vizsgáltam, hogy a különböző stresszhormon előkezelések hogyan befolyásolják a kukoricahibridekben
a védekezésben feladatot ellátó vegyületcsoport, a ciklikus hidroxámsavak mennyiségét. Megállapításom szerint,
a hibridek között e vegyületek mennyiségében eltérések mutatkoznak, valamint kimutattam, hogy e vegyületek
mennyiségének csökkenését az idő előrehaladtával. A stresszhormonokra adott válaszreakciók, e vegyületek
mennyiségét tekintve hibridspecifikus jelleget mutattak



